stanford-oval/wikipedia huggingface dataset:
בת (אלה)
הערות שוליים

↑  Wilkinson, Richard H. The Complete Gods and Goddesses of Ancient Egypt, p.172 Thames & Hudson. 2003 מסת"ב 0-500-05120-8
↑  Hart, George. The Routledge Dictionary of Egyptian Gods and Goddesses, p. 47 2nd Edition Routledge. 2005. מסת"ב מסת"ב 0-415-34495-6
↑  Wilkinson, Richard H. The Complete Gods and Goddesses of Ancient Egypt, p.172 Thames & Hudson. 2003. מסת"ב מסת"ב 0-500-05120-8
| המיתולוגיה המצרית |
| --- | --- | --- |
| הפנתאון המצרי | אוסיריס • איסיס • אכר • אמון • אמונת • אנוביס • אפיס • עאפפ • ארבעת בני הורוס • אתום • אתון • בת • בס • בסתת • גב • הורוס • חעפי • חכא • וואדג'ת • ח'ונסו • ח'נום • ח'פרי • חתחור •  מות • מונתו • מין • מע'ת • מפדת • נו • נות • נחבת • נית • נפרתם • נפתיס • סתת • סבכ • סופדו • סח'מת • סת (סת־בעל) • ענקת • פאחת • פתח • קבוי • קוק • קטש • רע (העין של רע) • רשף • שו • תאורת • תחות • תפנות • סרקת |     |
| אתרים מיתולוגיים | בנבן |     |
| כתבים דתיים | אמדואת • כתבי הפירמידות • כתבי ארונות קבורה • ספר האדמה • ספר המערות • ספר המתים (הפפירוס של אני) • ספר הנשימה • ספר השערים |     |
| פולחן | מקדשים מצריים (מקדש לוקסור • כרנך • מקדשי אבו סימבל) • הפירמידות במצרים (הפירמידה הגדולה של גיזה) • הספינקס הגדול של גיזה • עמק המלכים |     |
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
גבעולים

| --- | --- |
בית הכנסת במושב גבעולים, 1973
מדינה: ישראל ישראל
מחוז: הדרום
מועצה אזורית: שדות נגב
גובה ממוצע: ‎121 מטר
תאריך ייסוד: 1952
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 426 תושבים
    - שינוי בגודל האוכלוסייה: ‎0.9% בשנה
 מפת מיקום  מפה דינמית   (למפת מערב הנגב מוגדלת) גבעולים(למפת מערב הנגב רגילה) גבעולים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעולים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעולים31°23′48″N 34°35′30″E﻿ / ﻿31.396805389868°N 34.5915632988807°E﻿ / 31.396805389868; 34.5915632988807  heמפת היישובים של מועצה אזורית שדות נגב (in English: Sdot Negev Regional Council) באדום - גבעולים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

גִּבְעוֹלִים הוא מושב  במערב נגב הצפוני, מדרום לנתיבות, המשתייך לארגון יישובי הפועל המזרחי. גבעולים מהווה חלק מיישובי השרשרות יחד עם שרשרת, שיבולים, מלילות ומעגלים, והוא חלק מהמועצה האזורית שדות נגב. שם המושב הוא סמלי מעולם החקלאות.
המושב נוסד בשנת 1952 על ידי עולים מעיראק ומכורדיסטן. שטח המושב הוא כ־3,000 דונם, ורוב תושביו עוסקים בחקלאות.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007588273605171
גאלה (עיר)

גאלה (בסינהלית: ගාල්ල; בטמילית: காலி, מבוטא גול) היא עיר בדרום-מזרחה של סרי לנקה השוכנת לחופי האוקיינוס ההודי, כ-115 ק"מ דרומית לקולומבו. העיר היא בירתו של מחוז גאלה ומתגוררים בה כ-91,000 תושבים. הפורטוגזים הקימו את מצודת גאלה במאה ה-16 ועשו אותה לנמלם העיקרי באי. היא הגיעה לשיאה במאה ה-18, לפני שקולומבו ירשה את מקומה לאחר הכיבוש הבריטי. גאלה נפגעה באורח קשה ב-26 בדצמבר 2004 מהצונאמי שפקד אותה לאחר רעידת האדמה באוקיינוס ההודי.
גאלה נחשבת לדוגמה הטובה ביותר של עיר מבוצרת שהוקמה על ידי האירופים בדרום ובדרום-מזרח אסיה והיא מערבת אדריכלות אירופית ומקומית. בשנת 1988 הוכרזו העיר העתיקה של גאלה וביצוריה כאתר מורשת עולמית.
היסטוריה

העיר העתיקה של גאלה שוכנת על חצי אי קטן הסוגר על מפרץ גאלה שממזרח לו. המקום נזכר לראשונה בשנת 545 על ידי הנזיר היווני קוסמאס אינדיקופלאוטס (Κόσμας Ἰνδικοπλεύστης - "הוא ששט להודו") אשר תיארו כאחד הנמלים העתיקים במזרח. כאשר ביקר אבן בטוטה באתר ב-1344, כבר נחשבה העיר לנמל החשוב בסרי לנקה.
הפורטוגזים נחתו בגאלה לראשונה ב-1505, שנתיים לפני שהגיעו לקולומבו, ולפי אגדה אחת שמעו קריאת תרנגול בהגיעם למקום וכל כן קראו את שמו גאלה (מ"גאלו" - Galo, "תרנגול" בפורטוגזית). גרסה אחרת וסבירה יותר היא כי מקור שמה של העיר במילה ל"סלע" בסינהלית. נראה כי תחילה קבעו הפורטוגזים את מרכזם באי בקולומבו, אך בשל סכסוך עם המלך סיטוואקה, עזבוה ב-1588, ובסוף המאה ה-16 ביצרו את חצי האי של גאלה בצידו הצפוני הפונה אל היבשה. הם הקימו ביצורים ושלושה מגדלי שמירה בצד זה, אך לא ביצרו את יתר צדדיו של חצי האי הפונים אל הים, שכן אלה נחשבו לבלתי פגיעים. מהתקופה הפורטוגזית שרדה הקפלה הפרנציסקנית אשר הוקמה בשנת 1543.
ב-13 במרץ 1640 כבשו הולנדים את העיר, וביצרו אותה מכל צדדיה בביצורי אבן. ביצורים אלה המקיפים שטח של 36 הקטאר ושלאורכם 14 מגדלי שמירה, הם הביצורים הניצבים סביב העיר, אם כי נערכו בהם מספר שינויים לאורך השנים.
רובה של חומת היבשה הוקם ב-1663 והשער הישן נושא את הכיתוב "1669". חומת הים השולמה ב-1729. העיר הגיעה לשיאה במהלך המאה ה-18, והתגוררו בה כ-500 משפחות. בגאלה שכנו מבנים ציבוריים ומסחריים רבים, ומחסנים. ב-1775 הוקמה בעיר כנסייה פרוטסטנטית בסגנון הבארוק, וזו הכנסייה הפרוטסטנטית העתיקה בסרי לנקה. ב-1760 התגוררו בעיר 1,841 איש
שבוע לאחר כניעת קולומבו לבריטים, ב-23 בפברואר 1796, נמסרה גם גאלה לידיהם והם ערכו בביצוריה ובשטחה מספר שינויים. בין היתר נבנו שער נוסף בחומה ב-1873, מגדל לכבוד יובל החמישים למלכותה של ויקטוריה, מלכת הממלכה המאוחדת ב-1883 והמגדלור בשנת 1938. שינויים נוספים נערכו במלחמת העולם השנייה כאשר הבריטים חיזקו את ביצוריה של העיר.
גאלה נפגעה באורח קשה ב-26 בדצמבר 2004 מהצונאמי שפקד אותה לאחר רעידת האדמה באוקיינוס ההודי, ולפי הערכות הביא האירוע למותם של אלפי בני אדם בעיר החדשה ובבתים הארעיים בשכונות העוני. העיר העתיקה כמעט שלא נפגעה הודות לביצורים המקיפים אותה.
אתרי העיר

העיר העתיקה והמבוצרת של גאלה שוכנת על חצי אי קטן הנבדל ממרכז העיר המודרנית על ידי מגרש קריקט גדול מצפון לה. אורכה כ-850 מטר מצפון לדרום ורוחבה כ-600 מטר ממזרח למערב לכל היותר. בתחומיה כ-400 מבנים.
חומת היבשה בצידה הצפוני של העיר מחולקת לשלושה מגדלי שמירה גדולים ממערב למזרח:
"מגדל הכוכב" נקרא על ידי הפורטוגזים על שמו של "אנטוניוס הקדוש" (São Antonio) וההולנדים כינו אותו "מגדל הים" (Zeepunt). הוא נודע בשמו הנוכחי (Ster) מאז 1667, וב-1760 הוצבו עליו שישה תותחים.
"מגדל הירח", בעבר "קונסייקאו" (Conceycão - "העיבור הקדוש") ואחר כך "המגדל האמצעי" (Middelpunt) נקרא על שם הירח מאז 1667 ולאחר מכן הוצבו עליו 19 תותחים.
למגדל השלישי שנקרא בעבר על שם "יעקב הקדוש" (São Iago), העניקו ההולנדים את השם "מגדל השמש" (Zon) והציבו עליו 15 תותחים.
בין שני האחרונים קבוע בחומה השער שהקימו הבריטים ב-1873. דרומית-מזרחית לו ניצב השער הישן והקטן יותר הנושא את התאריך "1669" ואת ראשי התיבות של חברת הודו המזרחית ההולנדית (VOC, Vereenigde Oostindische Compagnie). משני צידי הכיתוב נראים שני אריות ומעליו תרנגול.
סמוך לשעה ניצב "המגדל השחור" (Zwart Bation) הנחשב לחלק העתיק בכל הביצורים. הוא הוקם על ידי הפורטוגזים ב-1625 ונקרא על ידם בשם "סאנטה קרוש" (Santa Cruz - "הצלב הקדוש"). במגדל זה שכנו בית המאסר, הארסנטל והנפחייה. בפינה הדרום-מזרחית של החומה, סמוך למגדל השמירה "אוטרכט" (בעבר Halve Maantje - "חצי הירח") ניצב המגדלור הבריטי שגובהו 18 מטר. בנקודה הדרומית ביותר בחומה שוכן מגדל הדגל ששימש לאיתות לספינות קרבות. מגדל שמירה נוסף - מגדל טריטון - שנבנה בשנים 1726-1729, שוכן בצידם הדרום-מערבי של הביצורים, ובעבר ניצבה עליו טחנת רוח אשר שאבה את מי האוקיינוס בהם נעשה שימוש לניקיון הרחובות.
ליד הכנסייה הרפורמית ההולנדית (Groote Kerk - "הכנסייה הגדולה") ניצב מגדל השעון שהוקם ב-1707 ובית המושל ההולנדי מ-1683. המוזיאון הימי הלאומי שוכן במחסנים ישנים בקרבת השער הישן, והמוזיאון הלאומי נמצא בבניין הולנדי עתיק סמוך לשער הראשי ומציג מסכות מסורתיות, מידע על תהליכי ייצור התחרה בעיר ודוגמאות לסחורה שעברה בעבר דרך נמלה. בדרומה של המצודה, סמוך למגדלור, ניצב המסגד שנבנה ב-1904 ומשמש את האוכלוסייה המוסלמית המתגוררת בחלקה הדרומי של העיר העתיקה.
מבט ממגדל הירח לעבר שער העיר העתיקה, מגדל השמש ומפרץ גאלה (מימין). מסוף האוטובוסים, מגרש הקריקט והעיר החדשה (במרכז התמונה ובשמאלה)
המגדלור, והמסגד
הערות שוליים

↑  A Historic tour through the city of Galle
| --- | --- |
בקרת זהויות :  NLI: 987007557648105171  BnF: cb15539208t (data)  GND: 4224011-6  LCCN: n84195936  MusicBrainz: 5c10587b-ef8d-4d89-acda-e36bbe00869f  VIAF: 234665746   WorldCat (עם VIAF): 234665746 
כיכר בעיר החדשה
מראה מביצורי העיר
המגדלור בגאלה
גביע אוקיאניה לאומות 2016

| --- | --- |
 מארחת:  פפואה גינאה החדשה פפואה גינאה החדשה
 תקופת התחרות:  28 במאי 2016 – 11 ביוני 2016 (15 ימים)
 מספר משתתפות:  8
 הזוכה:   ניו זילנד
 מספר משחקים:  15
 מספר שערים:  48 (3.2 בממוצע למשחק)
 מספר צופים:  41,996 (2,800 בממוצע למשחק)
 מלך השערים:  פפואה גינאה החדשהריימונד גונימבה (Raymond Gunemba) (5 שערים)
 השחקן המצטיין:  פפואה גינאה החדשהדוויד מוטה (David Muta)
 → 20122020 ←
 
גביע אוקיאניה לאומות 2016 נערך בחודש מאי ויוני 2016 בפפואה גינאה החדשה, היה הטורניר ה-10 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה. התחרות התקיימה באצטדיון סר ג'ון גויס בפורט מורסבי.
נבחרת ניו זילנד, אשר ניצחה בתחרות, השתתפה בגביע הקונפדרציות 2017 ושלוש הקבוצות הראשונות בכל בית השתתפו בסיבוב המוקדמות השלישי להעפלה למונדיאל 2018.
משחקי הטורניר > שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  פפואה גינאה החדשה | 5 | 3 | 1 | 2 | 0 | 11 | 3 | 8 |
|  קלדוניה החדשה | 5 | 3 | 1 | 2 | 0 | 9 | 2 | 7 |
|  טהיטי | 5 | 3 | 1 | 2 | 0 | 7 | 3 | 4 |
|  סמואה | 0 | 3 | 0 | 0 | 3 | 0 | 19 | -19 |
| 0 | 1 | 2 |
| --- | --- | --- |
|  פפואה גינאה החדשה | 1 – 1 | קלדוניה החדשה   |
|  טהיטי | 4 – 0 | סמואה   |
|  פפואה גינאה החדשה | 2 – 2 | טהיטי   |
|  קלדוניה החדשה | 7 – 0 | סמואה   |
|  סמואה | 0 – 8 | פפואה גינאה החדשה   |
|  טהיטי | 1 – 1 | קלדוניה החדשה   |
משחקי הטורניר > שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ניו זילנד | 9 | 3 | 3 | 0 | 0 | 9 | 1 | 8 |
|  איי שלמה | 3 | 3 | 1 | 0 | 2 | 1 | 2 | -1 |
|  פיג'י | 3 | 3 | 1 | 0 | 2 | 4 | 6 | -2 |
|  ונואטו | 3 | 3 | 1 | 0 | 2 | 3 | 8 | -5 |
| 0 | 1 | 2 |
| --- | --- | --- |
|  ניו זילנד | 3 – 1 | פיג'י   |
|  ונואטו | 0 – 1 | איי שלמה   |
|  ונואטו | 0 – 5 | ניו זילנד   |
|  איי שלמה | 0 – 1 | פיג'י   |
|  פיג'י | 2 – 3 | ונואטו   |
|  ניו זילנד | 1 – 0 | איי שלמה   |
משחקי הטורניר > שלב הנוקאאוט

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | 8 ביוני | 8 ביוני |  |  |  |  |
|  |   פפואה גינאה החדשה | 2 |   |  |  |  |
|  |   איי שלמה | 1 |   |  |  |  |
|  |  |  |   |  |  |  |
|  |  |  |   |  | 11 ביוני | 11 ביוני |
|  |  |  |   |  |   פפואה גינאה החדשה | 0 (2) |
|  |  |  |   |   |   ניו זילנד | 0 (4) |
|  |  |  |   |   |  |  |
|  | 8 ביוני | 8 ביוני |   |   |  |  |
|  |   ניו זילנד | 1 |   |   |  |  |
|  |   קלדוניה החדשה | 0 |   |   |  |  |
| 0 | 1 | 2 | 3 | 4 |
| --- | --- | --- | --- | --- |
| 8 ביוני 2016 |  ניו זילנד | 1–0 |  קלדוניה החדשה | אצטדיון סר ג'ון גויס, פורט מורסבי |
| 8 ביוני 2016 | כריס ווד 10' | (סיקור) |   | אצטדיון סר ג'ון גויס, פורט מורסבי |
| 0 | 1 | 2 | 3 | 4 |
| --- | --- | --- | --- | --- |
| 8 ביוני 2016 |  פפואה גינאה החדשה | 2–1 |  איי שלמה | אצטדיון סר ג'ון גויס, פורט מורסבי |
| 8 ביוני 2016 | מיכאל פוסטר 38' ניג'ל דבינייאבה 82' | (סיקור) | ג'וד מולאה 41' | אצטדיון סר ג'ון גויס, פורט מורסבי |
הגמר
| 0 | 1 | 2 | 3 | 4 |
| --- | --- | --- | --- | --- |
| 11 ביוני 2016 |  פפואה גינאה החדשה | 0–0‏ה |  ניו זילנד | אצטדיון סר ג'ון גויס, פורט מורסבי |
| 11 ביוני 2016 |   |  |   | אצטדיון סר ג'ון גויס, פורט מורסבי |
|   |   | תוצאת פנדלים |   |   |
|   |  קוריאק אופייגה  טומי סמי  מיכאל פוסטר  ריימונד גונייבה | 2–4 |  רורי פלון  מיכאל מקגלינכי  מוזס דיאר  ג'רמי ברוקי  מרקו רוחאס |   |
גלגול המוות

תניני יאור במסאי מארה מתגלגלים עם גנו שתפסו.
גלגול המוות (באנגלית: Death Roll) הוא תמרון טריפה והתנהגות של תנינאים, בו הם אוחזים בטרף בלסתותיהם ואז מתגלגלים סביב צירם בפראות במטרה להמם את הטרף ולבתרו.
התנינאים הם בעלי חיים טורפים ששיטת הציד העיקרית שלהם היא מארב מתחת לפני המים בסמוך לגדה ואז זינוק מהיר על בעל חיים שהתקרב יותר מידי לשפת המים, נשיכתו בעוצמה, תפיסתו בלסתות ואז גרירתו אל המים על מנת להטביעו ולאוכלו. שיני התנין מותאמות לריסוק ואחיזה בלבד, והוא אינו מסוגל ללעוס את האוכל שלו או לחותכו בפה. לשם כך, הוא משתמש ב"גלגול המוות" על מנת לבתר את טרפו לנתחי בשר קטנים יותר אותם הוא יוכל לבלוע. במסגרת התמרון התנין אוחז בטרף בפיו ואז מסתובב בפראות סביב צירו (הציר האורכי, מקצה החרטום ועד לזנב). המומנט שיוצר הגלגול החזק והמהיר קורע נתחי בשר מהגופה, אותם בולע התנין. לפעמים מבצעים התנינים את "גלגול המוות" גם נגד טרף שטרם נהרג ועדיין נאבק, על מנת להמם אותו ולהכניעו ביתר קלות. בקרב תניני היאור לעיתים קרובות מבוצע "גלגול המוות" בשיתוף פעולה בין שני פרטים או יותר: תנין אחד תופס בפיו את הגופה או הטרף בתור עוגן, ותנין שני מסתובב בפראות ותולש חתיכות בשר, ולאחר מכן הם מתחלפים בתפקידים.
התנהגות דומה מאוד מפגין המין כלב ים נמרי בעת ציד פינגווינים, אותם הוא מטלטל בשיניו מתחת למים עד שהם נקרעים. עם זאת הוא עושה זאת ללא שיתוף פעולה, מאחר שהוא צייד יחידי.
ג'נארו גאטוזו

ג'נארו איוון "רינו" גאטוזו (באיטלקית: Gennaro Ivan Gattuso; נולד ב-9 בינואר 1978 בקוריליאנו קלאבריו) הוא כדורגלן עבר איטלקי, זוכה גביע העולם ומאמן היידוק ספליט בהווה. כשחקן הייתה עמדתו העיקרית קשר הגנתי, אך לעיתים שיחק גם בצד הקישור הימני. גאטוזו שיחק חלק ניכר מהקריירה שלו בקבוצה האיטלקית מילאן, עימה זכה בליגת האלופות בעונות 2002/2003 ו-2006/2007, וכמו כן באליפות איטליה בעונת 2003/2004.
גאטוזו ידוע גם בשל אופיו חם המזג, כשלא פעם הסתכסך ורב עם אנשים אחרים. התקרית הידועה ביותר היא התקוטטות עם עוזר מאמן טוטנהאם הוטספר, ג'ו ג'ורדן, לאחר משחק בין מילאן וטוטנהאם הוטספר במסגרת ליגת האלופות.
קריירת מועדונים

גאטוזו החל את הקריירה שלו בקבוצת פרוג'ה האיטלקית, אך ביולי 1997, בגיל 19, עבר לקבוצת גלאזגו ריינג'רס הסקוטית. וולטר סמית', שהביא את גאטוזו לגלאזגו, עזב את המועדון בשנת 1998. מחליפו של סמית' דיק אדבוקאט לא התאים לסגנון משחקו של גאטוזו, ועקב כך הוא נמכר באוקטובר 1998 לסלרניטנה קלצ'ו 1919 האיטלקית תמורת 4 מיליון אירו, עימה עלה בסיום העונה לסרייה א'. עונתו הטובה לא מנעה את הדחתו מהקבוצה.
א.ס. מילאן שילמה 8 מיליון אירו עבור העברת גאטוזו אליה בשנת 1999. סגנון משחקו איפשר למאמן קרלו אנצ'לוטי למקם את הקשר אנדראה פירלו בעמדה התקפית. גאטוזו, ששיחק לעיתים כקיצוני, הרבה לנטות לעבר מרכז הקישור האחורי. לעיתים רבות הוא עלה על מנת לסייע לחלוץ להשיג את הכדור, ולאחר מכן חזר לעמדתו ההגנתית. סגנון משחקו כלל תיקולים חריפים רבים.
גאטוזו חתם על חוזה מוארך במילאן ביוני 2003. בעונת 2002/2003 הוא זכה עם הקבוצה בליגת האלופות, ומאוחר יותר אף זכה בסופר קאפ האירופי לאחר ניצחון 0–1 על קבוצת פורטו. בעונה שלאחר מכן הוא זכה עם קבוצתו באליפות איטליה. גאטוזו ומילאן גברו בחצי גמר ליגת האלופות בעונת 2004/2005 על שאלקה 04 והעפילו למשחק הגמר מול ליברפול, שם נוצחו בדו-קרב בעיטות עונשין לאחר תיקו 3-3 בסיום ההארכה.
בנובמבר 2006 הוא נפצע במשחק קבוצתו מול אטאלנטה. הפציעה גרמה למילאן נזק רב, עקב חשיבותו של גאטוזו למאבקיה במפעלים השונים. ב-23 במאי 2007 זכה גאטוזו עם מילאן בפעם השנייה בקריירה שלו בליגת האלופות, לאחר ניצחון במשחק הגמר בתוצאה 1–2 על ליברפול, במפגש השני בשלוש שנים בין שתי הקבוצות במשחק הגמר.
בשנת 2008 היו ספקולציות לגבי עזיבת גאטוזו את מילאן, אך בסופו של דבר הוחלט שיישאר במועדון לאחר סיכום עם הנשיא אדריאנו גליאני. בעונת 2007/2008 סיימה מילאן במקום החמישי בלבד אחרי פיורנטינה, ועקב כך נעדרה ממשחקי מוקדמות ליגת האלופות בעונה שלאחר מכן.
בתום עונת 2011/2012 עזב גאטוזו את הקבוצה וחתם בפ.צ. סיון מהליגה השווייצרית.
קריירת אימון

ב-25 בפברואר 2013 מונה גאטוזו למאמן קבוצת פ.צ. סיון, בעקבות פיטורי המאמן הקודם, וזאת במקביל להיותו שחקן הקבוצה. ב-13 במאי 2013 פוטר גאטוזו מאימון הקבוצה.
ב-29 במאי 2013 חתם גאטוזו על חוזה לאימון פאלרמו מהליגה השנייה באיטליה. ב-25 בספטמבר 2013 פוטר גאטוזו מאימון הקבוצה, וזאת בשל חוסר הצלחתו במשחקי הליגה.
ב-5 ביוני 2014 מונה למאמן קבוצת OFI כרתים מיוון.
ב-20 באוגוסט 2015 מונה למאמן פיזה מהליגה השלישית באיטליה.
בקיץ 2017 מונה למאמן הנוער של מילאן. ב-27 בנובמבר 2017 מונה למאמנה הראשי של מילאן לאחר פיטוריו של וינצ'נצו מונטלה.
ב-5 באפריל 2018 האריך גאטוזו את חוזהו במילאן עד 2021. ב-28 במאי 2019, לאחר עונה מאכזבת, בה סיימה מילאן במקום החמישי בלבד ובכך כשלה בהעפלה לליגת האלופות, סיים גאטוסו את תפקידו כמאמן הקבוצה.
ב-11 בדצמבר 2019 מונה גאטוזו למאמנה של נאפולי מהסרייה א'.
לאחר שכשל להעפיל עם נאפולי לליגת האלופות בעונת 2020/2021, עזב גאטוזו את תפקידו בסיום העונה.
ב-25 במאי 2021 חתם לשנתיים כמאמנה של פיורנטינה, אך ב-17 ביוני הודיע המועדון על סיום ההתקשרות בין הצדדים וביטול החוזה בהסכמה הדדית.
ב-9 ביוני 2022 מונה למאמנה של ולנסיה.
ב-27 בספטמבר 2023 מונה למאמן אולימפיק מרסיי.
ב-13 ביוני 2024 מונה למאמן היידוק ספליט.
נבחרת לאומית

גאטוזו לקח חלק קבוע במשחקי הנבחרת הלאומית של איטליה. הוא השתתף עם הנבחרת והיה שחקן מפתח בה בטורנירי אולימפיאדת סידני, מונדיאל 2002, יורו 2004 ומונדיאל 2006. במונדיאל 2006 הוא הרכיב חוליית קישור מצליחה יחד עם אנדראה פירלו, בדרך לזכיית הנבחרת האיטלקית בגביע. בשמינית הגמר מול אוסטרליה הוא נבחר על ידי פיפ"א למצטיין המשחק. במהלך חגיגות הניצחון על צרפת במשחק הגמר הוא הוריד את מכנסי נבחרתו ולבש במקומם מכנסיים בצבעי דגל איטליה.
גאטוזו נעדר ממשחק רבע גמר יורו 2008 מול ספרד עקב צבירת כרטיסים צהובים, ונבחרתו הפסידה 2–4 בדו-קרב בעיטות עונשין והודחה מהטורניר.
תארים

אליפות איטליה
זכייה: 2004, 2011
סגנות: 2005
הגביע האיטלקי: 2003
הסופר קאפ האיטלקי: 2004
ליגת האלופות
זכייה: 2003, 2007
סגנות: 2005
הסופר קאפ האירופי: 2003, 2007
גביע העולם לקבוצות: 2007
הגביע הביניבשתי: 2003 (סגנות)
גביע העולם: 2006
אליפות אירופה לנבחרות צעירות: 2000
מונדיאל 2006:
קבוצת הטורניר
עשרת מצטייני הטורניר
הערות שוליים

↑  ynet, גאטוסו שוב הסתבך - העליב את ליאונרדו, באתר ynet, 10 במאי 2011
↑  יעקב זיו, "רדנאפ: חבל מאוד שגאטוזו איבד את הראש", באתר nrg, מיום 16 בפברואר 2011, באתר nrg
↑  מערכת אתר ערוץ הספורט, ‏מפתיע: גאטוסו חתם במדי סיון השווייצרית, באתר ‏מאקו‏, 16 ביוני 2012
↑  רשמית: ג'נארו גאטוזו ולאונרדו סיימו את תפקידם במילאן, באתר וואלה, 28 במאי 2019
↑  אחרי הפרידה מנאפולי: ג'נארו גאטוזו מונה למאמן פיורנטינה, באתר וואלה, 25 במאי 2021
↑  ACF FIORENTINA STATEMENT, ACF Fiorentina
|}
גאטוזו במדי נבחרת איטליה, גמר מונדיאל 2006
ג'יי לית'רלנד

ג'יי לית'רלנד (באנגלית: Jay Litherland; נולד ב-24 באוגוסט 1995) הוא שחיין אמריקאי, סגן אלוף אולימפי (טוקיו 2020), סגן אלוף עולם (קוואנגג'ו 2019) ואלוף האוניברסיאדה (קוואנגג'ו 2015) במשחה ל-400 מטר מעורב אישי.
ביוגרפיה

לית'רלנד נולד באוסקה, יפן בן מתוך שלישייה, מיק וקווין. אימו, צ'יזוקו, יפנית ואביו, אנדרו, ניו זילנדי. משפחתו היגרה לג'ונס קריק, ג'ורג'יה. בהיותו בתיכון קיבל ביחד עם אחיו אזרחות אמריקאית לצד אזרחות יפנית ואזרחות ניו זילנדית. הוא התאמן באוניברסיטת ג'ורג'יה בהדרכת ג'ק באוורלי (אנ'). הוא התעניין לייצג את ניו זילנד באולימפיאדת ריו דה ז'ניירו אך מאחר שכבר השתתף בתחריות מטעם ארצות הברית נמנע ממנו לייצג את ניו זילנד, אבל שני אחיו שיכלו להתחרות בשם ניו זילנד, בסופו שך דבר בחרו להשתתף במבחנים האמריקאים.
ביוגרפיה > 2015 > אלוף האוניברסיאדה

באוניברסיאדת קוואנגג'ו (2015) שנערכה בקוואנגג'ו, קוריאה הדרומית בתחילת יולי 2015 הוא זכה במדליית זהב במשחה ל-400 מטר מעורב אישי בתוצאה של 4:12.43 דקות, לפני בן ארצו ג'וש פרנוט (4:13.15 דקות) וקייטה סונמה מיפן (4:13.98 דקות).
ביוגרפיה > 2016

במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני 2016 האו זכה במדליית כסף במשחה ל-400 מטר מעורב אישי בתוצאה של 4:11.02 דקות, אחרי צ'ייס קייליש (4:09.54 דקות) ולפני ראיין לוכטה (4:12.02 דקות). במשחקים האולימפיים עצמם הוא סיים במקום חמישי במשחה ל-400 מטר מעורב אישי בתוצאה של 4:11.68 דקות, בשלב המוקדמות הוא קבע תוצאה של 4:11.10 דקות ועלה מהמקום הרביעי למשחה הגמר.
ביוגרפיה > 2017

באליפות ארצות הברית שנערכה באינדיאנפוליס, אינדיאנה בסוף יוני 2017 הוא זכה במדליית כסף במשחה ל-400 מטר מעורב אישי בשיא אישי חדש של 4:09.31 דקות, אחרי צ'ייס קייליש (4:06.99 דקות) ולפני גאנר בנץ (4:11.66 דקות).
ביוגרפיה > 2017 > מדליית ארד באליפות העולם

באליפות העולם שנערכה בבודפשט, הונגריה ביולי 2017 הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות. כשחיין שלישי הוא שחה ב"זינוק שליחים" תוצאה של 1:47.48 דקות. נוסף לכך, הוא סיים במקום חמישי במשחה ל-400 מטר מעורב אישי בתוצאה של 4:12.05 דקות.
ביוגרפיה > 2018

באליפות ארצות הברית שנערכה באירוויין, קליפורניה בסוף יולי 2018 הוא זכה במדליית כסף במשחה ל-400 מטר מעורב אישי בתוצאה של 4:10.21 דקות, אחרי צ'ייס קייליש (4:08.25 דקות) ולפני שון גרישופ (4:12.72 דקות).
ביוגרפיה > 2019 > סגן אלוף עולם

באליפות העולם שנערכה בקוואנגג'ו ביולי 2019 הוא זכה במדליית כסף במשחה ל-400 מטר מעורב אישי	בשיא אישי חדש של 4:09.22 דקות, אחרי דאיה סטו מיפן (4:08.95 דקות) ולפני לואיס קליירברט מניו זילנד (4:12.07 דקות).
ביוגרפיה > 2021 > סגן אלוף אולימפי

באולימפיאדת טוקיו זכה לית'רלנד במדליית כסף במשחה ל-400 מטר מעורב אישי בתוצאה של 4:10.28 דקות, אחרי בן ארצו צ'ייס קייליש (4:09.42 דקות) ולפני ברנדון סמית' מאוסטרליה (4:10.38 דקות).
שיאים אישיים > בריכה אולימפית

200 מטר מעורב אישי: 1:58.46 דקות (2017)
400 מטר מעורב אישי: 4:09.22 דקות (2019)
שיאים אישיים > בריכת 25 מטר

400 מטר מעורב אישי: 4:03.58 דקות (2021)
ראו גם

מדיה וקבצים בנושא  בוויקישיתוף
ג'ירף תורניקרופט

| ג'ירף תורניקרופט |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף מנומר
תת־מין:: ג'ירף תורניקרופט
שם מדעי
 Giraffa Camelopardalis Thornicrofti
תחום תפוצה
   תפוצת ג'ירף תורניקרופט מסומנת בחום כהה

ג'ירף תורניקרופט (שם מדעי: Giraffa Camelopardalis Thornicrofti), ידוע גם בשם ג'ירף רודזי וג'ירף לואנגוואה הוא אחד מתשעת תת-המינים של המין ג'ירף מנומר. תת-מין זה מבודד גאוגרפית ונמצא רק בעמק לונגוואה בדרום זמביה. הערכה היא כי חיים כ-1500 פרטים בטבע ואין בכלל פרטים בשבי. תוחלת החיים של ג'ירף תורניקרופט היא 22 שנים לזכר ו-28 לנקבה. מין זה נקרא במקור על שם הארי סקוט תורניקרופט, נציב בצפון מערב רודזיה ולאחר מכן צפון רודזיה.
תיאור

לג'ירף תורניקרופט יש לו לשון ארוכה וכהה, העור באזור הראש והקרניים כהה גם הוא ולעיתים מגיע לצבע שחור. לכל תת-מין של ג'ירף דגם פרווה ייחודי ולג'ירף תורניקרופט יש צורות כתמים לא מוגדרות בצבעי חום עד שחור המופרדות ב"שבילים" צהבהבים. הזכרים מתכהים עם התבגרותם על אף שלא ניתן לקבוע בוודאות על פי צבע הכתמים והעור את גיל הג'ירף אלא רק לשער. ג'ירפים זכרים יכולים להגיע עד גובה של כ־6 מטרים ומשקל של כ-1.8 טון, הנקבות מעט נמוכות יותר וגם שוקלות פחות. על אף שג'ירפות הן חיות שקטות למדי הן לא אילמות ויכולות להפיק צלילי נחירות וגעיות, בעיקר בזמן סכנה. כמו כן יש להם חושי ריח ושמיעה טובים וחוש ראייה טוב במיוחד המאפשר להם לראות במצב אופטימלי למרחק של כ־2–3 קילומטרים.
מבנה חברתי

ג'ירף תורניקרופט חי בעדרים קטנים בהם יש בעיקר נקבות וצאצאים או עדרי זכרים צעירים. לג'ירפות מבנה גמיש ביותר עקב "תווחי בית" (home range) בהם כל פרט משוטט הכוללים אזורי חיץ. טווחי הבית של הנקבות יכולים להגיע לגודל של עד כ-120 קילומטרים רבועים, כשתווחי הבית של הזכרים קטנים יותר. ג'ירפות הן לא חיות טריטוריאליות אך בין הזכרים הבוגרים קיימת היררכיה בתוך טווחי הבית שלהם.
תפוצה

ג'ירפות משוטטות על פני שטחים גדולים של אזורי וסוואנה, לעיתים קרובות באזורים מדבריים למחצה שבו הן מקבלות את רוב המים שלהן מהמזון שלהם. כמו גמלים, ה יכולות ללכת פרקי זמן ארוכים ללא שתייה ובדרך כלל לשתות כל 2–3 ימים . ג'ירף תורניקרופט אנדמי לזמביה.
תזונה

ג'ירפים הם צמחוניים וניזונים בעיקר מעלים, ענפים ולעיתים קליפות עצים (בעיקר בעונה היבשה). כשיש להם ברירה הם בוחרים לאכול פרחים ופירות. ג'ירפים הם מעלי גירה וכמו כל מעלי הגירה הבטן שלהם מחולקת לארבעה אזורים עיקריים המסייעים להם בעיכול. ראה ערך מורחב העלאת גירה. ג'ירפות יכולות לאכול עד כ-2.1% מהמסה שלהן כל יום וזכרים עד כ-1.6%. הם מפיקים את הנוזלים הדרושים להם מהצמחייה אך אם יהיו מים זמינים ישתו. התזונה שלהם מעוררת צמיחת אוכלוסייה.
רבייה

ג'ירפים מתרבים כל השנה. הם מגיעים לבגרות מינית מקסימום בגיל 6 שנים. הנקבה ממליטה לאחר כ-677 ימים צאצא אחד (תועדו מקרים בודדים של תאומים אך לא בתת-מין זה) שנגמל מיניקה שנה. כחצי מהגורים לא עוברים את גיל שנה עקב טורפים. ג'ירפות יכולות להיכנס להריון בזמן שהן מיניקות, מאפיין מאוד יוצא דופן.
שימור

ג'ירפות נפוצות ברוב מדינות אפריקה מתחת לסהרה אך ג'ירף תורניקרופט אנדמי לזמביה ואוכלוסייתו מונה כ-1500 פרטים בלבד. אין ג'ירפים תורניקרופטים בשבי. תיירות אקולוגית משחקת כלל חשוב ביותר בשימור של כל תת-המינים של הג'ירף, תודות לפופולריות שלהם. מצב השימור של הג'ירף כמין ללא חשש אך האוכלוסיות שלהן קטנות בכל רחבי אפריקה. האיומים העיקריים הם ציד בלתי חוקי, פיצוץ אוכלוסין של האוכלוסייה האנושית, צמצום שטחי מחיה וקטיעת רצפי שטחי מחיה.